Erik Hadland Torjusen

Erik Hadland Torjusen (født 17. september 1855 i Egersund, død 1. april 1935 samme sted) var en norsk telegrafist, fotograf og politiker for Venstre.

Etter utdanning ved Egersunds borgerskole blei Torjusen tilsatt som kontorist ved Egersund Fayancefabrik. I 1875 tok han telegrafisteksamen i Stavanger og tjenestegjorde deretter i Nordland. Fra 1878 hadde han tjeneste i Tønsberg, og i 1880 flytta han over til hjembyen Egersund. I 1896 tok han tilleggsutdanning ved kabelskolen i København, og i 1900 gjorde han studier i Paris. Han var konstituert og seinere tilsatt som telegrafbestyrer i Egersund fra 1900 til 1925. I 1880 oppretta han det første fotoatelier i Egersund og dreiv dette til 1906. Han hadde også en liten gård på Eigerøya.

Torjusen var medlem av bystyret i Egersund fra 1892 til 1907 og ordfører fra 1899 til 1907. Han hadde også flere andre kommunale verv. Han var medstifter av Egersunds Telefonselskap i 1901 og driftsleder der fram til 1924. Han hadde verv i Egersunds Skog- og Træplantningsselskab i over 40 år. Han var med å stifte Dalane Folkemuseum. Han var også aktiv i det lokale sangerlivet.

I fire valgperioder, fra 1910 til 1921, var han vararepresentant til Stortinget fra Dalene krets i Stavanger amt. Han møtte ei kort tid i 1915 og i lengre perioder i 1918 og 1921.

Torjusen blei tildelt Kongens fortjenstmedalje i gull.

Referanser

Eksterne lenker 
 

Stortingsrepresentanter fra Venstre
Vararepresentanter til Stortinget
Ordførere i Eigersund
Venstre-ordførere i Rogaland
Norske fotografer
Telegrafister
Forretningsfolk innen telecom
Personer fra Eigersund kommune